पाएं अपने शहर की ताज़ा ख़बरें और फ्री ई-पेपरडाउनलोड करें
पिछले 24 घंटे में बोकारो जिले में 405 नए कोरोना संक्रमित मरीजों की पहचान की गई। वहीं, 10 मरीजों की मौत भी हुई। ऐसे में संक्रमण को रोकने के लिए जिला प्रशासन ने पूरी तैयारी कर ली है। राज्य सरकार द्वारा जारी लॉकडाउन का पालन कड़ाई से कराया जा रहा है। इधर, बढ़ते कोरोना संक्रमण को देखते हुए चास नगर निगम प्रशासन की ओर से लगातार जगह-जगह सैनिटाइजेशन का काम कराया जा रहा है।
इसी कड़ी में बुधवार को चास के बाजार की साप्ताहिक बंदी होने के कारण निगम की ओर से वार्ड 21 के साहू मार्केट, सदर बाजार समेत अन्य आवासीय क्षेत्रों को सैनिटाइज किया गया। इस दौरान पार्षद प्रतिनिधि राजकिशोर पोद्दार ने भी इसमें सहयोग किया। बताते चलें कि चास में मुख्य बाजार होने के कारण यहां रोजाना भीड़ होती है। इसे देखते हुए निगम प्रशासन ने सैनिटाइज करने का फैसला किया।
निगम प्रशासन की ओर से उन घरों को भी सैनिटाइज किया जा रहा है, जहां कोरोना के मरीज पाए गए हैं या फिर होम आइसोलेशन में है। इस बारे में निगम के सिटी मैनेजर ललित लाकड़ा ने बताया कि रोस्टर के हिसाब से कार्य किया जा रहा है। इसके अलावा जहां भी सूचना प्राप्त होती है, वहां सैनिटाइजेश का काम किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn